title: 2007/826/ES: Rozhodnutie Rady z 22. novembra 2007 o uzavretí Dohody medzi Európskym spoločenstvom a Moldavskou republikou o readmisii osôb bez povolenia na pobyt

text:
               19.12.2007

               SK

               Úradný vestník Európskej únie

               L 334/148

         ROZHODNUTIE RADY
   z 22. novembra 2007
   o uzavretí Dohody medzi Európskym spoločenstvom a Moldavskou republikou o readmisii osôb bez povolenia na pobyt
   (2007/826/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 63 ods. 3 písm. b) v spojení s článkom 300 ods. 2 prvým pododsekom prvou vetou a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu,
   keďže:

               (1)

               Komisia rokovala v mene Európskeho spoločenstva o dohode s Moldavskou republikou o readmisii osôb bez povolenia na pobyt.

               (2)

               Dohoda bola podpísaná v mene Európskeho spoločenstva 10. októbra 2007 s výhradou jej možného uzavretia k neskoršiemu dátumu v súlade s rozhodnutím Rady prijatým 9. októbra 2007.

               (3)

               Dohoda by sa mala schváliť.

               (4)

               Dohodou sa zriaďuje spoločný readmisný výbor, ktorý môže prijať svoj rokovací poriadok. V tomto prípade je vhodné ustanoviť zjednodušený postup prijatia pozície Spoločenstva.

               (5)

               V súlade s článkom 3 Protokolu o postavení Spojeného kráľovstva a Írska pripojeného k Zmluve o Európskej únii a k Zmluve o založení Európskeho spoločenstva Spojené kráľovstvo oznámilo svoju vôľu zúčastniť sa na prijatí a uplatňovaní tohto rozhodnutia.

               (6)

               V súlade s článkami 1 a 2 Protokolu o postavení Spojeného kráľovstva a Írska pripojeného k Zmluve o Európskej únii a k Zmluve o založení Európskeho spoločenstva a bez toho, aby bol dotknutý článok 4 uvedeného protokolu, Írsko sa nezúčastňuje na prijatí tohto rozhodnutia a nie je ním viazané ani nepodlieha jeho uplatňovaniu.

               (7)

               V súlade s článkami 1 a 2 Protokolu o postavení Dánska pripojeného k Zmluve o Európskej únii a k Zmluve o založení Európskeho spoločenstva sa Dánsko nezúčastňuje na prijatí tohto rozhodnutia a nie je ním viazané, ani nepodlieha jeho uplatňovaniu,

         ROZHODLA TAKTO:
   Článok 1
   Dohoda medzi Európskym spoločenstvom a Moldavskou republikou o readmisii osôb bez povolenia na pobyt sa týmto v mene Spoločenstva schvaľuje.
   Text dohody tvorí prílohu k tomuto rozhodnutiu (1).
   Článok 2
   Predseda Rady vykoná oznámenie podľa článku 22 ods. 2 dohody (2).
   Článok 3
   Komisia zastupuje Spoločenstvo v spoločnom readmisnom výbore zriadenom podľa článku 18 dohody.
   Článok 4
   Pozíciu Spoločenstva v rámci spoločného readmisného výboru k prijatiu jeho rokovacieho poriadku podľa článku 18 ods. 5 dohody prijme Komisia po porade s osobitným výborom vymenovaným Radou.
   Článok 5
   Toto rozhodnutie sa uverejní v Úradnom vestníku Európskej únie.

      V Bruseli 22. novembra 2007

            Za Radu

            predseda

         M. PINHO

      (1)  Pozri stranu 149 tohto úradného vestníka.

      (2)  Generálny sekretariát Rady uverejní v Úradnom vestníku Európskej únie dátum nadobudnutia platnosti dohody.
   DOHODA
   medzi Európskym spoločenstvom a Moldavskou republikou o readmisii osôb bez povolenia na pobyt
   VYSOKÉ ZMLUVNÉ STRANY,
   EURÓPSKE SPOLOČENSTVO, ďalej len „Spoločenstvo“,
   a
   MOLDAVSKÁ REPUBLIKA, ďalej len „Moldavsko“,
   ODHODLANÉ posilniť spoluprácu v záujme účinnejšieho boja proti nelegálnemu prisťahovalectvu,
   ŽELAJÚC si vytvoriť prostredníctvom tejto dohody a na základe reciprocity rýchle a účinné postupy na identifikáciu a bezpečný a usporiadaný návrat osôb, ktoré nespĺňajú alebo prestali spĺňať podmienky na vstup, zdržiavanie sa alebo pobyt na území Moldavska alebo jedného z členských štátov Európskej únie, a zjednodušiť tranzit takýchto osôb v duchu spolupráce,
   ZDÔRAZŇUJÚC, že touto dohodou nie sú dotknuté práva, povinnosti ani záväzky Spoločenstva, členských štátov Európskej únie a Moldavska vyplývajúce z medzinárodných právnych predpisov, a najmä z Európskeho dohovoru o ochrane ľudských práv a základných slobôd zo 4. novembra 1950, Dohovoru o právnom postavení utečencov z 28. júla 1951 a Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu z 10. decembra 1984;
   BERÚC DO ÚVAHY, že ustanovenia tejto dohody, ktorá spadá do pôsobnosti hlavy IV Zmluvy o založení Európskeho spoločenstva, sa v súlade s Protokolom o postavení Dánska, ktorý tvorí prílohu k Zmluve o Európskej únii a k Zmluve o založení Európskeho spoločenstva, nevzťahujú na Dánske kráľovstvo,
   DOHODLI SA TAKTO:
   Článok 1
   Vymedzenie pojmov
   Na účely tejto dohody sa stanovujú tieto definície:

               a)

               „zmluvné strany“ sú Moldavsko a Spoločenstvo;

               b)

               „štátny príslušník Moldavska“ je akákoľvek osoba, ktorá má štátnu príslušnosť Moldavskej republiky;

               c)

               „štátny príslušník členského štátu“ je akákoľvek osoba, ktorá má štátnu príslušnosť členského štátu v tom zmysle, v akom je definovaná na účely Spoločenstva;

               d)

               „členský štát“ je akýkoľvek členský štát Európskej únie s výnimkou Dánskeho kráľovstva;

               e)

               „štátny príslušník tretej krajiny“ je akákoľvek osoba, ktorá má inú štátnu príslušnosť ako štátnu príslušnosť Moldavska alebo jedného z členských štátov;

               f)

               „osoba bez štátnej príslušnosti“ je akákoľvek osoba, ktorá nemá štátnu príslušnosť;

               g)

               „povolenie na pobyt“ je povolenie akéhokoľvek druhu vydané Moldavskom alebo jedným z členských štátov, ktoré oprávňuje osobu na pobyt na ich území. Nemyslí sa tým časovo obmedzené povolenie zdržiavať sa na ich území v súvislosti s vybavovaním žiadosti o azyl alebo žiadosti o udelenie povolenia na pobyt;

               h)

               „hraničný prechod“ je akýkoľvek prechod schválený príslušnými orgánmi Moldavskej republiky alebo členskými štátmi na účely prechodu ich príslušných hraníc, vrátane medzinárodných letísk;

               i)

               „vízum“ je povolenie alebo rozhodnutie vydané Moldavskom alebo jedným z členských štátov, ktoré sa vyžaduje na účely vstupu na ich územie alebo tranzitu cez ich územie. Nemyslí sa tým letiskové tranzitné vízum;

               j)

               „žiadajúci štát“ je štát (Moldavsko alebo jeden z členských štátov), ktorý predkladá žiadosť o readmisiu podľa článku 7 alebo žiadosť o tranzit podľa článku 14 tejto dohody;

               k)

               „požiadaný štát“ je štát (Moldavsko alebo jeden z členských štátov), ktorému je určená žiadosť o readmisiu podľa článku 7 alebo žiadosť o tranzit podľa článku 14 tejto dohody;

               l)

               „príslušný orgán“ je akýkoľvek vnútroštátny orgán Moldavska alebo jedného z členských štátov poverený plnením tejto dohody v súlade s jej článkom 19 ods. 1 písm. a);

               m)

               „pohraničná oblasť“ je územie, ktoré sa rozprestiera do vzdialenosti 30 kilometrov od spoločnej pozemnej hranice medzi členským štátom a Moldavskom, ako aj územia medzinárodných letísk členských štátov a Moldavska;

               n)

               „tranzit“ je prechod štátneho príslušníka tretej krajiny alebo osoby bez štátnej príslušnosti cez územie požiadaného štátu pri ceste zo žiadajúceho štátu do krajiny určenia.

         ODDIEL I
   READMISNÉ POVINNOSTI MOLDAVSKA
   Článok 2
   Readmisia vlastných štátnych príslušníkov
   1.   Moldavsko prijme na žiadosť členského štátu a bez ďalších formalít, okrem tých, ktoré sú uvedené v tejto dohode, všetky osoby, ktoré nespĺňajú, alebo prestali spĺňať platné podmienky na vstup, zdržiavanie sa alebo pobyt na území žiadajúceho členského štátu za predpokladu, že v súlade s článkom 8 je dokázané alebo je možné dokázateľne predpokladať na základe poskytnutého evidentného dôkazu, že sú štátnymi príslušníkmi Moldavska.
   2.   Moldavsko prijme aj:

               —

               maloleté slobodné deti osôb, ktoré sú uvedené v odseku 1, bez ohľadu na miesto ich narodenia alebo ich štátnu príslušnosť okrem prípadov, keď majú právo na samostatný pobyt v žiadajúcom členskom štáte,

               —

               manželov a manželky osôb uvedených v odseku 1 s inou štátnou príslušnosťou, ak majú právo na vstup a pobyt na území Moldavska alebo získajú právo na tento vstup a pobyt okrem prípadov, keď majú právo na samostatný pobyt v žiadajúcom členskom štáte.

         3.   Moldavsko tiež prijme osoby, ktoré sa vstupe na územie členského štátu pozbavené moldavskej štátnej príslušnosti alebo ktoré sa jej vzdali, pokiaľ takýmto osobám nebola členským štátom aspoň prisľúbené udelenie štátneho občianstva.
   4.   Po kladnej odpovedi Moldavska na žiadosť o readmisiu vydá príslušná diplomatické zastúpenie alebo konzulárny úrad Moldavska bezodkladne a najneskôr do troch pracovných dní osobe, ktorá sa má prijať späť, cestovný doklad potrebný na vrátenie tejto osoby s platnosťou najmenej tri mesiace. Ak príslušná osoba nemôže byť z právnych alebo vecných dôvodov odovzdaná pred skončením platnosti pôvodne vydaného cestovného dokladu, príslušné diplomatické zastúpenie alebo konzulárny úrad Moldavska vydá do 14 kalendárnych dní nový cestovný doklad s rovnakou dobou platnosti. Ak Moldavsko nevydá nový cestovný doklad do 14 kalendárnych dní, musí na účely vyhostenia akceptovať použitie štandardného cestovného dokladu EÚ (1).
   5.   V prípade, že osoba, ktorá má byť prijatá späť, má okrem štátnej príslušnosti Moldavska aj štátnu príslušnosť tretieho štátu, žiadajúci členský štát zohľadní vôľu tejto osoby, aby bola prijatá do štátu podľa vlastného výberu.
   Článok 3
   Readmisia štátnych príslušníkov tretích krajín a osôb bez štátnej príslušnosti
   1.   Moldavsko prijme na žiadosť členského štátu a bez ďalších formalít, okrem tých, ktoré sú uvedené v tejto dohode, všetkých štátnych príslušníkov tretích krajín alebo osoby bez štátnej príslušnosti, ktorí nespĺňajú alebo prestali spĺňať platné podmienky na vstup, zdržiavanie sa alebo pobyt na území žiadajúceho členského štátu, za predpokladu, že v súlade s článkom 9 je dokázané alebo je možné dokázateľne predpokladať na základe poskytnutého evidentného dôkazu, že tieto osoby:

               a)

               sú držiteľmi alebo v čase vstupu boli držiteľmi platných víz alebo povolenia na pobyt vydaných Moldavskom alebo

               b)

               vstúpili na územie členských štátov neoprávnene a priamo z Moldavska po pobyte alebo prechode cez územie Moldavska.

         2.   Readmisná povinnosť uvedená v odseku 1 sa neuplatňuje, ak:

               a)

               štátny príslušník tretej krajiny alebo osoba bez štátnej príslušnosti boli iba v tranzitnom priestore medzinárodného letiska Moldavska alebo

               b)

               žiadajúci členský štát udelil štátnemu príslušníkovi tretej krajiny alebo osobe bez štátnej príslušnosti vízum alebo povolenie na pobyt pred vstupom na územie alebo po vstupe naň okrem prípadov, ak:

                           —

                           táto osoba má vízum alebo povolenie na pobyt udelené Moldavskom, ktorého platnosť končí neskôr, alebo

                           —

                           sa vízum alebo povolenie na pobyt udelené žiadajúcim členským štátom získali použitím pozmenených alebo falšovaných dokladov alebo pomocou falošných vyhlásení, alebo

                           —

                           táto osoba nedodrží niektorú z podmienok na získanie víza.

         3.   Po kladnej odpovedi Moldavska na žiadosť o readmisiu vydá žiadajúci členský osobe, ktorej readmisia bola akceptovaná, štandardný cestovný doklad EÚ určený na účely vyhostenia (1).
   ODDIEL II
   READMISNÉ POVINNOSTI SPOLOČENSTVA
   Článok 4
   Readmisia vlastných štátnych príslušníkov
   1.   Členský štát prijme na žiadosť Moldavska a bez ďalších formalít, okrem tých, ktoré sú uvedené v tejto dohode, všetky osoby, ktoré nespĺňajú alebo prestali spĺňať platné podmienky na vstup, zdržiavanie sa alebo pobyt na území Moldavska, za predpokladu, že v súlade s článkom 8 je dokázané alebo je možné dokázateľne predpokladať na základe poskytnutého evidentného dôkazu, že sú štátnymi príslušníkmi uvedeného členského štátu.
   2.   Členský štát prevezme aj:

               —

               maloleté slobodné deti osôb uvedených v odseku 1 bez ohľadu na miesto ich narodenia alebo ich štátnu príslušnosť okrem prípadov, keď majú právo na samostatný pobyt v Moldavsku,

               —

               manželov a manželky osôb uvedených v odseku 1 s inou štátnou príslušnosťou, ak majú právo na vstup a pobyt na území požiadaného členského štátu, pokiaľ nemajú právo na samostatný pobyt v Moldavsku.

         3.   Členský štát prevezme aj osoby, ktorým bola po vstupe na územie Moldavska štátna príslušnosť k členského štátu odňatá alebo ktoré sa jej vzdali, pokiaľ tieto osoby nedostali od Moldavska aspoň prísľub na udelenie štátneho občianstva.
   4.   Po kladnej odpovedi požiadaného členského štátu na žiadosť o readmisiu vydá príslušné diplomatické zastúpenie alebo konzulárny úrad uvedeného členského štátu bezodkladne a najneskôr do troch pracovných dní osobe, ktorá sa má prijať späť, cestovný doklad vyžadovaný na vrátenie tejto osoby s platnosťou najmenej 3 mesiace. Ak dotknutá osoba nemôže byť z právnych alebo vecných dôvodov odovzdaná pred skončením platnosti pôvodne vydaného cestovného dokladu, príslušné diplomatické zastúpenie alebo konzulárny úrad uvedeného členského štátu vydá do 14 kalendárnych dní nový cestovný doklad s rovnakou dobou platnosti.
   5.   V prípade, že osoba, ktorá sa má prijať späť, má okrem štátnej príslušnosti požiadaného členského štátu aj štátnu príslušnosť tretieho štátu, Moldavsko zohľadní vôľu tejto osoby, aby bola prijatá späť do krajiny podľa vlastného výberu.
   Článok 5
   Readmisia štátnych príslušníkov tretích krajín a osôb bez štátnej príslušnosti
   1.   Členský štát prijme na žiadosť Moldavska a bez ďalších formalít, okrem tých, ktoré sú uvedené v tejto dohode, všetkých štátnych príslušníkov tretích krajín alebo osoby bez štátnej príslušnosti, ktorí nespĺňajú alebo prestali spĺňať platné podmienky na vstup, zdržiavanie sa alebo pobyt na území Moldavska, za predpokladu, že sa v súlade s článkom 9 preukázalo alebo na základe hodnoverného dôkazu možno oprávnene predpokladať, že takéto osoby:

               a)

               majú alebo pri vstupe na územie mali platné vízum alebo povolenie na pobyt vydané požiadaným členským štátom alebo

               b)

               vstúpili na územie Moldavska neoprávnene a priamo z územia požiadaného členského štátu po tom, čo sa na ňom zdržiavali alebo cezeň prechádzali.

         2.   Readmisná povinnosť uvedená v odseku 1 sa neuplatňuje, ak:

               a)

               štátny príslušník tretej krajiny alebo osoba bez štátnej príslušnosti boli iba v tranzite cez medzinárodné letisko požiadaného členského štátu alebo

               b)

               Moldavsko vydalo štátnemu príslušníkovi tretej krajiny alebo osobe bez štátnej príslušnosti vízum alebo povolenie na pobyt pred alebo po vstupe na jeho územie, ak:

                           —

                           táto osoba má vízum alebo povolenie na pobyt vydané požiadaným členským štátom, ktorého platnosť končí neskôr, alebo

                           —

                           vízum alebo povolenie na pobyt udelené Moldavskom sa získali použitím pozmenených alebo falšovaných dokladov alebo pomocou falošných vyhlásení, alebo

                           —

                           táto osoba nedodrží niektorú z podmienok na získanie víza.

         3.   Readmisná povinnosť uvedená v odseku 1 platí pre členský štát, ktorý vydal vízum alebo povolenie na pobyt. Ak vízum alebo povolenie na pobyt vydali dva alebo viaceré členské štáty, readmisná povinnosť uvedená v odseku 1 platí pre ten členský štát, ktorý vydal doklad, ktorého platnosť končí neskôr, prípadne ak jednému alebo viacerým dokladom skončila platnosť, pre ten členský štát, ktorý vydal doklad, ktorý je stále platný. Ak sa skončila platnosť všetkých dokladov, readmisná povinnosť uvedená v odseku 1 platí pre ten členský štát, ktorý vydal doklad, ktorého platnosť sa skončila najneskôr. Ak takýto doklad nie je možné predložiť, readmisná povinnosť uvedená v odseku 1 platí pre členský štát, ktorý bol opustený ako posledný.
   4.   Po kladnej odpovedi členského štátu na žiadosť o readmisiu vydá Moldavsko osobe, ktorej readmisia bola akceptovaná, cestovný doklad vyžadovaný na jej vrátenie.
   ODDIEL III
   POSTUP PRI READMISII
   Článok 6
   Zásady
   1.   S výhradou odseku 2 sa pri akomkoľvek odovzdávaní osoby, ktorá sa má prijať späť na základe niektorej z povinností uvedených v článkoch 2 až 5, vyžaduje predložiť príslušnému orgánu požiadaného štátu žiadosť o readmisiu.
   2.   Žiadosť o readmisiu nie je potrebná v prípade, ak osoba, ktorá sa má prijať späť, vlastní platný cestovný doklad, a v prípade, že takáto osoba je štátnym príslušníkom tretej krajiny alebo osobou bez štátnej príslušnosti, vlastní prípadne aj platné vízum alebo povolenie na pobyt požiadaného štátu.
   3.   Ak bola osoba zaistená v pohraničnej oblasti (vrátane letísk) žiadajúceho štátu po nezákonnom prekročení hranice, pričom prichádzala priamo z územia požiadaného štátu, žiadajúci štát môže podať žiadosť o readmisiu do 2 dní po zaistení tejto osoby (zrýchlené konanie).
   Článok 7
   Obsah žiadosti o readmisiu
   1.   Žiadosť o readmisiu obsahuje v rámci možností tieto informácie:

               a)

               konkrétne údaje o osobe, ktorá sa má prijať späť (napr. krstné mená, priezviská, dátum narodenia, a ak je to možné, aj miesto narodenia a posledné miesto pobytu), prípadne aj údaje o jej maloletých slobodných deťoch a/alebo manžela/manželky;

               b)

               údaje o spôsoboch, prostredníctvom ktorých sa zabezpečí dôkaz alebo evidentné svedectvo o štátnej príslušnosti, tranzite, dôvodoch readmisie štátnych príslušníkov tretích krajín a osôb bez štátnej príslušnosti a nezákonnom vstupe a pobyte.

         2.   Žiadosť o readmisiu obsahuje v rámci možností aj tieto údaje:

               a)

               vyhlásenie, v ktorom sa uvádza, že osoba, ktorá má byť odovzdaná, môže potrebovať pomoc alebo starostlivosť – za predpokladu, že dotknutá osoba s týmto vyhlásením výslovne súhlasí;

               b)

               akékoľvek iné ochranné alebo bezpečnostné opatrenie alebo údaje o zdravotnom stave osoby, ktoré môžu byť pri odovzdávaní tejto osoby nevyhnutné.

         3.   Jednotný formulár, ktorý sa má použiť pri žiadosti o readmisiu, je pripojený k tejto dohode vo forme prílohy 5.
   Článok 8
   Dôkazné prostriedky v súvislosti so štátnou príslušnosťou
   1.   Štátnu príslušnosť podľa článku 2 ods. 1 a článku 4 ods. 1 možno preukázať najmä prostredníctvom dokladov uvedených v prílohe 1 k tejto dohode, a to aj keď sa skončila ich platnosť. Ak sú takéto doklady predložené, členské štáty a Moldavsko vzájomne uznajú štátnu príslušnosť bez toho, aby sa vyžadovalo ďalšie prešetrovanie. Štátnu príslušnosť nemožno preukázať falošnými dokladmi.
   2.   Hodnoverný dôkaz o štátnej príslušnosti podľa článku 2 ods. 1 a článku 4 ods. 1 možno poskytnúť najmä prostredníctvom dokladov uvedených v prílohe 2 k tejto dohode, a to aj keď sa skončila ich platnosť. Ak sú takéto dokumenty predložené, členské štáty a Moldavsko považujú štátnu príslušnosť za určenú, pokiaľ nemôžu dokázať opak. Evidentný dôkaz o štátnej príslušnosti nemožno poskytnúť prostredníctvom falošných dokladov.
   3.   Ak nemožno predložiť žiaden z dokladov uvedených v prílohách 1 alebo 2, príslušné diplomatické alebo konzulárne zastúpenie príslušného požiadaného štátu na požiadanie zariadia s príslušným orgánom žiadajúceho štátu, aby bola osoba, ktorá sa má prijať späť, bezodkladne a najneskôr do troch pracovných dní odo dňa požiadania vypočutá s cieľom určiť jej štátnu príslušnosť.
   Článok 9
   Dôkazné prostriedky, pokiaľ ide o štátnych príslušníkov tretích krajín a osoby bez štátnej príslušnosti
   1.   Splnenie podmienok na readmisiu štátnych príslušníkov tretích krajín a osôb bez štátnej príslušnosti uvedených v článku 3 ods. 1 a článku 5 ods. 1 sa preukazuje najmä prostredníctvom dôkazných prostriedkov uvedených v prílohe 3 k tejto dohode; splnenie podmienok nemožno preukázať predložením falošných dokladov. Akékoľvek takéto dôkazy si členské štáty a Moldavsko vzájomne uznajú bez toho, aby sa vyžadovalo ďalšie prešetrovanie.
   2.   Evidentný dôkaz o splnení podmienok na readmisiu štátnych príslušníkov tretích krajín a osôb bez štátnej príslušnosti uvedených v článku 3 ods. 1 a článku 5 ods. 1 sa predkladá najmä prostredníctvom dôkazných prostriedkov uvedených v prílohe 4 k tejto dohode; nemožno ho predložiť prostredníctvom falošných dokladov. Ak sa predloží takýto hodnoverný dôkaz, členské štáty a Moldavsko považujú podmienky za splnené, pokiaľ nemôžu dokázať opak.
   3.   Neoprávnenosť vstupu, prítomnosti alebo pobytu na území sa preukazuje tým, že v cestovných dokladoch príslušnej osoby chýba potrebné vízum alebo iné povolenie na pobyt na území žiadajúceho štátu. Takisto vyhlásenie žiadajúceho štátu, že o dotknutej osobe sa zistilo, že nemá potrebné cestovné doklady, vízum ani povolenie na pobyt, predstavuje evidentný dôkaz o neoprávnenom vstupe, prítomnosti alebo pobyte na území.
   Článok 10
   Lehoty
   1.   Žiadosť o readmisiu sa musí predložiť príslušnému orgánu požiadaného štátu do maximálne 6 mesiacov po tom, čo príslušný orgán žiadajúceho štátu zistil, že štátny príslušník tretej krajiny alebo osoba bez štátnej príslušnosti nespĺňajú alebo prestali spĺňať platné podmienky potrebné na vstup na jeho územie, prítomnosť na jeho území alebo na pobyt na ňom. Ak existujú právne alebo vecné prekážky podania žiadosti v rámci stanovenej lehoty, predmetná lehota sa na požiadanie žiadajúceho štátu predĺži, ale iba dovtedy, kým tieto prekážky prestanú existovať.
   2.   Na žiadosť o readmisiu sa odpovedá písomne:

               —

               do dvoch pracovných dní, ak sa žiadosť podáva v rámci zrýchleného konania (článok 6 ods. 3),

               —

               do 11 pracovných dní vo všetkých ostatných prípadoch.

         Tieto lehoty začnú plynúť dňom prijatia žiadosti o readmisiu. Ak sa odpoveď neposkytne v tejto lehote, odovzdanie osoby sa považuje za odsúhlasené.
   3.   Ak existujú právne alebo vecné prekážky poskytnutia odpovede na žiadosť do 11 pracovných dní, táto lehota sa na riadne odôvodnené požiadanie môže predĺžiť najviac o 2 pracovné dni. Ak sa odpoveď neposkytne ani v predĺženej lehote, odovzdanie osoby sa považuje za schválené.
   4.   V prípade zamietnutia žiadosti o readmisiu sa uvádzajú dôvody.
   5.   Po vydaní súhlasu alebo v prípade uplynutia lehoty stanovenej v odseku 2 sa dotknutá osoba do troch mesiacov odovzdá. Na žiadosť žiadajúceho štátu možno túto lehotu predĺžiť o čas potrebný na odstránenie právnych alebo vecných prekážok.
   Článok 11
   Postupy pri odovzdávaní a spôsoby prepravy
   1.   Pred vrátením osoby sa príslušné orgány Moldavska a príslušného členského štátu vopred písomne dohodnú na dátume prepravy, mieste vstupu, prípadnom sprievode a na iných dôležitých informáciách o preprave.
   2.   Preprava sa môže uskutočniť letecky alebo po súši. Letecký návrat sa neobmedzuje na používanie národných prepravcov Moldavska alebo členských štátov a môže sa uskutočniť využitím pravidelných alebo charterových letov. V prípade návratu so sprievodom sa takýto sprievod neobmedzuje na oprávnené osoby žiadajúceho štátu za predpokladu, že ide o oprávnené osoby z Moldavska alebo akéhokoľvek členského štátu.
   Článok 12
   Readmisia omylom
   Žiadajúci štát prijme späť akúkoľvek osobu znovu prijatú požiadaným štátom, ak sa v lehote troch mesiacov po odovzdaní príslušnej osoby preukáže, že nie sú splnené požiadavky uvedené v článkoch 2 a 5 tejto dohody.
   V týchto prípadoch sa procedurálne ustanovenia tejto dohody uplatňujú obdobne a poskytujú sa všetky dostupné údaje o skutočnej totožnosti a štátnej príslušnosti osoby, ktorá sa má prijať späť.
   ODDIEL IV
   TRANZIT
   Článok 13
   Zásady
   1.   Členské štáty a Moldavsko by mali obmedziť tranzit štátnych príslušníkov tretích krajín a osôb bez štátnej príslušnosti na prípady, keď takéto osoby nemožno vrátiť do cieľového štátu priamo.
   2.   Moldavsko umožní tranzit štátnych príslušníkov tretích krajín alebo osôb bez štátnej príslušnosti, ak o to členský štát požiada, a členský štát povolí tranzit príslušníkov tretích krajín alebo osôb bez štátnej príslušnosti, ak o to Moldavsko požiada, ak je zabezpečený prechod cez možné iné štáty tranzitu a readmisia cieľovým štátom.
   3.   Moldavsko alebo členský štát môže zamietnuť tranzit:

               a)

               ak existuje riziko, že by štátny príslušník tretej krajiny alebo osoba bez štátnej príslušnosti mohli byť v štáte určenia alebo v inom tranzitnom štáte vystavení mučeniu, neľudskému alebo ponižujúcemu zaobchádzaniu, trestaniu alebo trestu smrti alebo prenasledovaniu z dôvodu rasy, náboženstva, štátnej príslušnosti, príslušnosti k určitej sociálnej skupine alebo z dôvodu politického presvedčenia, alebo

               b)

               ak štátny príslušník tretej krajiny alebo osoba bez štátnej príslušnosti čelia v požiadanom štáte alebo v inom tranzitnom štáte trestnému stíhaniu, alebo

               c)

               z dôvodov verejného zdravia, vnútornej bezpečnosti, verejného poriadku alebo na základe iných štátnych záujmov požiadaného štátu.

         4.   Moldavsko alebo členský štát môžu zrušiť udelené povolenie, ak sa následne vyskytnú alebo zistia okolnosti uvedené v odseku 3, ktoré bránia tranzitu, alebo ak už nie je zabezpečený prechod cez možné tranzitné štáty alebo readmisia cieľovým štátom. V tomto prípade žiadajúci štát prijme štátneho príslušníka tretej krajiny alebo osobu bez štátnej príslušnosti podľa potreby a bezodkladne späť.
   Článok 14
   Tranzitné konanie
   1.   Príslušnému orgánu požiadaného štátu musí byť predložená písomná žiadosť o tranzit, ktorá obsahuje tieto údaje:

               a)

               druh tranzitu (letecky alebo po súši), prípadné ďalšie tranzitné štáty a plánované miesto konečného určenia;

               b)

               osobné údaje o príslušnej osobe (napr. krstné meno, priezvisko, rodné priezvisko, iné používané, respektíve známe mená alebo prezývky, dátum narodenia, pohlavie a – ak je to možné – miesto narodenia, štátnu príslušnosť, jazyk, druh a číslo cestovného dokladu);

               c)

               predpokladaný hraničný priechod, čas prepravy a prípadné použitie sprievodu;

               d)

               vyhlásenie, že z pohľadu žiadajúceho štátu sú podmienky podľa článku 13 ods. 2 splnené a že nie sú známe žiadne dôvody na zamietnutie žiadosti podľa článku 13 ods. 3.

         Jednotný formulár žiadosti o tranzit je vo forme prílohy 6 pripojený k tejto dohode.
   2.   Požiadaný štát do 4 pracovných dní písomnou formou informuje žiadajúci štát o prijatí a potvrdí hraničný prechod a predpokladaný čas prijatia, alebo ho informuje o zamietnutí prijatia a dôvodoch takéhoto zamietnutia.
   3.   Ak sa tranzit uskutočňuje letecky, osoba, ktorá má byť prijatá späť, a jej prípadný sprievod sú oslobodené od povinnosti zaobstarať si letiskové tranzitné vízum.
   4.   Príslušné orgány požiadaného štátu si po vzájomných konzultáciách pomáhajú pri uskutočnení tranzitu, najmä zabezpečením dohľadu nad príslušnými osobami a poskytnutím potrebného vybavenia na tento účel.
   ODDIEL V
   NÁKLADY
   Článok 15
   Náklady na dopravu a tranzit
   Bez toho, aby bolo dotknuté právo príslušných orgánov vymáhať náklady spojené s readmisiou od osoby, ktorá sa má prijať späť, alebo od tretích strán, všetky náklady v súvislosti s readmisiou a tranzitom podľa tejto dohody až po hranicu štátu konečného určenia hradí žiadajúci štát.
   ODDIEL VI
   OCHRANA ÚDAJOV A DOLOŽKA O NEDOTKNUTEĽNOSTI
   Článok 16
   Ochrana údajov
   Oznamovanie osobných údajov sa uskutoční, iba ak je takéto oznamovanie potrebné na vykonávanie tejto dohody príslušnými orgánmi Moldavska alebo členského štátu, v závislosti od prípadu. Spracovanie osobných údajov a nakladanie s nimi v konkrétnom prípade podlieha vnútroštátnym právnym predpisom Moldavska, a ak dozor vykonáva príslušný orgán členského štátu, podlieha ustanoveniam smernice 95/46/ES (2) a vnútroštátnej právnej úprave daného členského štátu, ktorá bola prijatá podľa tejto smernice. Okrem toho platia tieto zásady:

               a)

               osobné údaje sa musia spracúvať spravodlivým a zákonným spôsobom;

               b)

               osobné údaje sa musia zbierať iba na konkrétny, výslovne uvedený a zákonný účel plnenia tejto dohody a nesmú byť odovzdávajúcim orgánom ani prijímajúcim orgánom ďalej spracúvané spôsobom nezlučiteľným s uvedeným účelom;

               c)

               osobné údaje musia byť vo vzťahu k účelu, na ktorý sa zbierajú a/alebo ďalej spracúvajú, primerané a náležité a nesmú tento účel presahovať; konkrétne možno oznamovať iba tieto osobné údaje:

                           —

                           osobné údaje osoby, ktorá má byť odovzdaná (napr. krstné mená, priezviská, akékoľvek predchádzajúce mená, iné používané, respektíve známe mená alebo prezývky, pohlavie, rodinný stav, dátum a miesto narodenia, súčasná a akákoľvek predchádzajúca štátna príslušnosť),

                           —

                           údaje z pasu, preukazu totožnosti alebo z vodičského preukazu (číslo, doba platnosti, dátum vydania, vydávajúci orgán, miesto vydania),

                           —

                           zastávky a trasy cesty,

                           —

                           ďalšie informácie potrebné na určenie totožnosti odovzdávanej osoby alebo na preskúmanie splnenia podmienok na readmisiu v zmysle tejto dohody;

               d)

               osobné údaje musia byť presné a v prípade potreby aktualizované;

               e)

               osobné údaje sa musia uchovávať vo forme, ktorá umožňuje určenie totožnosti subjektu údajov len dovtedy, kým je to potrebné na účel, na ktorý sa údaje zbierali alebo na ktorý sa ďalej spracúvali;

               f)

               odovzdávajúci orgán aj prijímajúci orgán prijmú všetky primerané opatrenia, aby sa zabezpečila príslušná oprava osobných údajov, ich vymazanie alebo zablokovanie v prípade, ak spracovanie týchto osobných údajov nie je v súlade s ustanoveniami tohto článku, a to najmä preto, lebo uvedené údaje sú vo vzťahu k účelu spracovania neprimerané, nenáležité alebo tento účel presahujú. Medzi tieto opatrenia patrí aj oznamovanie akejkoľvek opravy, vymazania alebo zablokovania údajov druhej strane;

               g)

               na požiadanie prijímajúci orgán informuje odovzdávajúci orgán o použití oznámených údajov a o výsledkoch, ktoré z nich získal;

               h)

               osobné údaje možno oznamovať iba príslušným orgánom; na oznámenie ďalším orgánom je potrebný predchádzajúci súhlas odovzdávajúceho orgánu;

               i)

               odovzdávajúci orgán aj prijímajúci orgán sú povinné viesť si písomný záznam o oznamovaní a preberaní osobných údajov.

         Článok 17
   Doložka o nedotknuteľnosti
   1.   Touto dohodu nie sú dotknuté práva, záväzky a povinnosti Spoločenstva, členských štátov ani Moldavska vyplývajúce z medzinárodného práva, a najmä z:

               —

               Dohovoru o právnom postavení utečencov z 28. júla 1951, zmeneného a doplneného protokolom týkajúcim sa právneho postavenia utečencov z 31. januára 1967,

               —

               medzinárodných dohovorov stanovujúcich, ktorý štát je zodpovedný za preskúmanie podaných žiadostí o azyl,

               —

               Európskeho dohovoru o ochrane ľudských práv a základných slobôd zo 4. novembra 1950,

               —

               Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu z 10. decembra 1984,

               —

               medzinárodných dohovorov o vydávaní osôb a ich tranzite,

               —

               mnohostranných medzinárodných dohovorov a dohôd o readmisii cudzích štátnych príslušníkov.

         2.   Nič v tejto dohode nebráni vráteniu osoby podľa iných oficiálnych alebo neformálnych dojednaní.
   ODDIEL VII
   VYKONÁVANIE A UPLATŇOVANIE
   Článok 18
   Spoločný readmisný výbor
   1.   Zmluvné strany si poskytujú vzájomnú pomoc pri uplatňovaní a výklade tejto dohody. Na tento účel zriadia spoločný readmisný výbor (ďalej len „výbor“), ktorý bude mať najmä tieto úlohy:

               a)

               monitorovať uplatňovanie tejto dohody;

               b)

               rozhodovať o vykonávacích opatreniach potrebných na jednotné uplatňovanie tejto dohody;

               c)

               zabezpečovať pravidelnú výmenu informácií o vykonávacích protokoloch vypracovaných jednotlivými členskými štátmi a Moldavskom podľa článku 19;

               d)

               odporúčať zmeny a doplnenia tejto dohody a jej príloh.

         2.   Rozhodnutia výboru sú pre zmluvné strany záväzné.
   3.   Výbor je zložený zo zástupcov Spoločenstva a Moldavska; Spoločenstvo zastupuje Komisia.
   4.   Výbor zasadá v prípade potreby na žiadosť jednej zo zmluvných strán.
   5.   Výbor prijme svoj rokovací poriadok.
   Článok 19
   Vykonávacie protokoly
   1.   Na žiadosť členského štátu alebo Moldavska vypracuje Moldavsko alebo členský štát vykonávací protokol, ktorý zahŕňa pravidlá o:

               a)

               určení príslušných orgánov, hraničných prechodov a oznámení kontaktných miest;

               b)

               spôsoboch vrátenia osôb v rámci zrýchleného konania;

               c)

               podmienkach návratu so sprievodom, vrátane tranzitu štátnych príslušníkov tretích krajín a osôb bez štátnej príslušnosti so sprievodom;

               d)

               ďalších prostriedkoch a dokladoch okrem tých, ktoré sú uvedené v prílohách 1 až 4 k tejto dohode.

         2.   Vykonávacie protokoly uvedené v odseku 1 nadobúdajú platnosť až po tom, čo sa oznámia readmisnému výboru uvedenému v článku 18.
   3.   Moldavsko súhlasí s uplatňovaním akéhokoľvek ustanovenia vykonávacieho protokolu vypracovaného s jedným členským štátom aj vo vzťahu s akýmkoľvek iným členským štátom na základe jeho žiadosti.
   Článok 20
   Vzťah k dvojstranným dohodám alebo dojednaniam členských štátov
   Ustanovenia tejto dohody majú prednosť pred ustanoveniami akejkoľvek dvojstrannej dohody alebo dojednania o readmisii osôb bez povolenia na pobyt, ktoré boli alebo môžu byť podľa článku 19 uzavreté medzi jednotlivými členskými štátmi a Moldavskom, pokiaľ ich ustanovenia nie sú v súlade s ustanoveniami tejto dohody.
   ODDIEL VIII
   ZÁVEREČNÉ USTANOVENIA
   Článok 21
   Územná pôsobnosť
   1.   Pokiaľ odsek 2 nestanovuje inak, táto dohoda sa uplatňuje na území Moldavska a na území, na ktorom sa uplatňuje Zmluva o založení Európskeho spoločenstva.
   2.   Táto dohoda sa neuplatňuje na území Dánskeho kráľovstva.
   Článok 22
   Nadobudnutie platnosti dohody, jej trvanie a ukončenie
   1.   Túto dohodu ratifikujú alebo schvália zmluvné strany v súlade so svojimi príslušnými postupmi.
   2.   Táto dohoda nadobúda platnosť prvým dňom druhého mesiaca nasledujúceho po dni, keď si zmluvné strany navzájom oznámili, že postupy uvedené v prvom odseku boli ukončené.
   3.   Táto dohoda sa uzatvára na dobu neurčitú.
   4.   Každá zo zmluvných strán môže túto dohodu vypovedať oficiálnym oznámením druhej zmluvnej strane. Táto dohoda sa prestáva uplatňovať šesť mesiacov po dni takéhoto oznámenia.
   Článok 23
   Prílohy
   Prílohy 1 až 6 tvoria neoddeliteľnú súčasť tejto dohody.

      V Bruseli desiateho októbra dvetisícsedem v dvoch pôvodných vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a moldavskom jazyku, pričom všetky texty sú rovnako autentické.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeană
         Pentru Comunitatea Europeană

         За Република Молдова
         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

      (1)  V súlade s formou predpísanou v odporúčaní Rady EÚ z 30. novembra 1994.

      (2)  Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, 23.11.1995, s. 31).
   PRÍLOHA 1
   SPOLOČNÝ ZOZNAM DOKLADOV, KTORÝCH PREDLOŽENIE SA POVAŽUJE ZA DÔKAZ ŠTÁTNEJ PRÍSLUŠNOSTI (ČLÁNOK 2 ODS. 1, ČLÁNOK 4 ODS. 1 A ČLÁNOK 8 ODS. 1)

               —

               pasy akéhokoľvek druhu (štátne pasy, diplomatické pasy, služobné pasy, hromadné pasy a náhradné pasy vrátane detských pasov),

               —

               preukazy totožnosti akéhokoľvek druhu,

               —

               námornícke knižky a služobné preukazy veliteľov námorných lodí,

               —

               osvedčenia o občianstve a iné úradné doklady, v ktorých sa uvádza alebo jasne označuje občianstvo.

         PRÍLOHA 2
   SPOLOČNÝ ZOZNAM DOKLADOV, KTORÝCH PREDLOŽENIE SA POVAŽUJE ZA HODNOVERNÝ DÔKAZ ŠTÁTNEJ PRÍSLUŠNOSTI (ČLÁNOK 2 ODS. 1, ČLÁNOK 4 ODS. 1 A ČLÁNOK 8 ODS. 2)

               —

               fotokópie akéhokoľvek z dokladov uvedených v prílohe 1 k tejto dohode,

               —

               vojenské knižky a vojenské preukazy totožnosti,

               —

               úradné vyhlásenia na účely zrýchleného konania, najmä vyhlásenia príslušníkov hraničných orgánov a iných svedkov, ktorí môžu dosvedčiť, že príslušná osoba prekročila hranicu,

               —

               vodičské preukazy alebo ich fotokópie,

               —

               rodné listy alebo ich fotokópie,

               —

               zamestnanecké preukazy alebo ich fotokópie,

               —

               písomné výpovede svedkov,

               —

               písomné výpovede dotknutej osoby a jazyk, ktorým hovorí, vrátane akéhokoľvek úradného testu,

               —

               akýkoľvek iný doklad, pomocou ktorého sa dá určiť štátna príslušnosť dotknutej osoby.

         PRÍLOHA 3
   SPOLOČNÝ ZOZNAM DOKLADOV, KTORÉ SA POVAŽUJÚ ZA DÔKAZ DÔVODOV NA READMISIU ŠTÁTNYCH PRÍSLUŠNÍKOV TRETÍCH KRAJÍN A OSÔB BEZ ŠTÁTNEJ PRÍSLUŠNOSTI (ČLÁNOK 3 ODS. 1, ČLÁNOK 5 ODS. 1 A ČLÁNOK 9 ODS. 1)

               —

               vízum alebo povolenie na pobyt vydané požiadaným štátom,

               —

               vstupné/výstupné pečiatky alebo podobné potvrdenia v cestovnom doklade dotknutej osoby alebo iný dôkaz vstupu na územie, respektíve odchodu z územia (napr. fotografický),

               —

               doklady, potvrdenia a účty akéhokoľvek druhu s uvedením mena osoby (napr. hotelové účty, karty dosvedčujúce návštevu u lekára/zubára, vstupné preukazy do verejných/súkromných inštitúcií, zmluvy o prenájme auta, potvrdenky o transakciách uskutočnených kreditnou kartou atď.), ktorými možno jasne preukázať, že príslušná osoba sa zdržiavala na území požiadaného štátu,

               —

               letenky alebo lístky na vlak, autobus či loď, na ktorých je meno osoby a/alebo zoznamy osôb cestujúcich leteckou, železničnou, cestnou alebo lodnou dopravou, ktoré dokazujú prítomnosť a trasu príslušnej osoby na území požiadaného štátu,

               —

               úradné výpovede príslušníkov pohraničnej stráže, ktorí môžu dosvedčiť, že dotknutá osoba prekročila hranicu.

         PRÍLOHA 4
   SPOLOČNÝ ZOZNAM DOKLADOV, KTORÉ SA POVAŽUJÚ ZA HODNOVERNÝ DÔKAZ DÔVODOV NA READMISIU ŠTÁTNYCH PRÍSLUŠNÍKOV TRETÍCH KRAJÍN A OSÔB BEZ ŠTÁTNEJ PRÍSLUŠNOSTI (ČLÁNOK 3 ODS. 1, ČLÁNOK 5 ODS. 1 A ČLÁNOK 9 ODS. 2)

               —

               informácie svedčiace o tom, že príslušná osoba použila služby sprievodcu alebo cestovnej kancelárie,

               —

               úradná výpoveď dotknutej osoby v súdnom alebo správnom konaní, rodinných príslušníkov alebo spolucestujúcich,

               —

               úradná výpoveď svedkov, ktorí môžu dosvedčiť, že dotknutá osoba prekročila hranicu,

               —

               informácie týkajúce sa totožnosti a/alebo pobytu osoby, ktoré poskytla medzinárodná organizácia (napr. UNHCR).

         PRÍLOHA 5

   PRÍLOHA 6

   SPOLOČNÉ VYHLÁSENIE TÝKAJÚCE SA DÁNSKA
   Zmluvné strany berú na vedomie, že táto dohoda sa neuplatňuje na území Dánskeho kráľovstva ani vo vzťahu k štátnym príslušníkom Dánskeho kráľovstva. Za takýchto okolností je vhodné, aby Moldavská republika a Dánsko uzavreli readmisnú dohodu, ako je táto dohoda.
   SPOLOČNÉ VYHLÁSENIE TÝKAJÚCE SA ISLANDU
   Zmluvné strany berú na vedomie úzky vzťah medzi Európskym spoločenstvom a Islandom, vyplývajúce najmä z dohody z 18. mája 1999 týkajúcej sa pridruženia tejto krajiny k vykonávaniu, uplatňovaniu a vývoju schengenského acquis. Za takýchto okolností je vhodné, aby Moldavská republika uzavrela readmisnú dohodu s Islandom, ako je táto dohoda.
   SPOLOČNÉ VYHLÁSENIE TÝKAJÚCE SA NÓRSKA
   Zmluvné strany berú na vedomie úzky vzťah medzi Európskym spoločenstvom a Nórskom, vyplývajúce najmä z dohody z 18. mája 1999 týkajúcej sa pridruženia tejto krajiny k vykonávaniu, uplatňovaniu a vývoju schengenského acquis. Za takýchto okolností je vhodné, aby Moldavská republika zosúladila readmisnú dohodu s Nórskom, ktorá bola podpísaná 31. marca 2005, s podmienkami tejto dohody.
   SPOLOČNÉ VYHLÁSENIE TÝKAJÚCE SA ŠVAJČIARSKA
   Zmluvné strany berú na vedomie, že Európska únia, Európske spoločenstvo a Švajčiarsko podpísali dohodu o pridružení Švajčiarska k vykonávaniu, uplatňovaniu a vývoju schengenského acquis. Je vhodné, aby Moldavská republika po nadobudnutí platnosti tejto dohody o pridružení zosúladila dohodu o readmisii so Švajčiarskom, ktorá bola podpísaná 6. novembra 2003, s podmienkami tejto dohody.
   SPOLOČNÉ VYHLÁSENIE TÝKAJÚCE SA ČLÁNKU 3 ODS. 1 A ČLÁNKU 5 ODS. 1
   Zmluvné strany súhlasia, že osoba je osobou „vstupujúcou priamo“ z územia Moldavska v zmysle týchto ustanovení, ak prišla na územie členských štátov bez toho, aby medzitým vstúpila na územie tretej krajiny, alebo v prípade, že požiadaným štátom je jeden z členských štátov, prišla na územie Moldavska bez toho, aby medzitým vstúpila na územie tretej krajiny. Zastávka v treťom štáte v rámci leteckého tranzitu sa nepovažuje za vstup.
   SPOLOČNÉ VYHLÁSENIE O TECHNICKEJ A FINANČNEJ PODPORE
   Obe strany súhlasia, že pri vykonávaní tejto dohody budú vychádzať zo zásad spoluzodpovednosti, solidarity a rovnocenného partnerstva v snahe zvládať migračné toky medzi Moldavskom a EÚ.
   V tejto súvislosti sa ES zaviazalo sprístupniť finančné prostriedky na podporu Moldavska pri plnení tejto dohody. Pri tejto činnosti sa osobitná pozornosť bude venovať budovaniu kapacít. Takáto podpora sa má poskytnúť Moldavsku v kontexte všeobecných priorít pomoci ako súčasť celkového objemu prostriedkov určených pre Moldavsko a v úplnom súlade s príslušnými vykonávacími pravidlami a postupmi v oblasti vonkajšej pomoci ES.


title: 2006/816/ES: Rozhodnutie Európskeho parlamentu z  27. apríla 2006 o absolutóriu na plnenie všeobecného rozpočtu Európskej únie za rozpočtový rok 2004, Oddiel VIIIA – Európsky ombudsman

text:
               6.12.2006

               SK

               Úradný vestník Európskej únie

               L 340/46

         ROZHODNUTIE EURÓPSKEHO PARLAMENTU
   z 27. apríla 2006
   o absolutóriu na plnenie všeobecného rozpočtu Európskej únie za rozpočtový rok 2004, Oddiel VIIIA – Európsky ombudsman
   (2006/816/ES)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2004 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2004, zväzok III (N6-0027/2005 – C6-0364/2005),

               —

               so zreteľom na výročnú správu Dvora audítorov za rozpočtový rok 2004 spolu s odpoveďami kontrolovaných inštitúcií (2),

               —

               so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov podľa článku 248 Zmluvy o ES (3),

               —

               so zreteľom na odporúčanie Rady zo 14. marca 2006 (5971/2006 – C6-0092/2006),

               —

               so zreteľom na článok 272 ods. 10 a články 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho články 50, 86, 145, 146 a 147,

               —

               so zreteľom na nariadenie z 21. decembra 1977 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu (A6-0116/2006),

               1.

               udeľuje Európskemu ombudsmanovi absolutórium na plnenie rozpočtu za rozpočtový rok 2004;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov, Európskemu hospodárskemu a sociálnemu výboru, Výboru regiónov, Európskemu ombudsmanovi a Európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ L 53, 23.2.2004.

      (2)  Ú. v. EÚ C 301, 30.11.2005, s. 1.

      (3)  Ú. v. EÚ C 301, 30.11.2005, s. 9.

      (4)  Ú. v. ES L 248, 16.9.2002, s. 1.

      (5)  Ú. v. ES L 356, 31.12.1977, s. 1.
    ---documentbreak---

               6.12.2006

               SK

               Úradný vestník Európskej únie

               L 340/47

         UZNESENIE EURÓPSKEHO PARLAMENTU
   s poznámkami, ktoré sú súčasťou rozhodnutia o absolutóriu na plnenie všeobecného rozpočtu Európskej únie za rozpočtový rok 2004, Oddiel VIIIA – Európsky ombudsman
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2004 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2004, zväzok III (N6-0027/2005 – C6-0364/2005),

               —

               so zreteľom na výročnú správu Dvora audítorov za rozpočtový rok 2004 spolu s odpoveďami kontrolovaných inštitúcií (2),

               —

               so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov podľa článku 248 Zmluvy o ES (3),

               —

               so zreteľom na odporúčanie Rady zo 14. marca 2006 (5971/2006 – C6-0092/2006),

               —

               so zreteľom na článok 272 ods. 10 a články 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho články 50, 86, 145, 146 a 147,

               —

               so zreteľom na nariadenie z 21. decembra 1977 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu (A6-0116/2006),

               1.

               berie na vedomie, že Európsky ombudsman (ombudsman) spravoval v roku 2004 rozpočet vo výške 5 782 988 EUR a miera plnenia rozpočtu bola 88,05 %; berie ďalej na vedomie, že rok 2004 bol prvým rokom, kedy bol úrad ombudsmana úplne samostatný a preto plne zodpovedal za finančné záležitosti;

               2.

               poukazuje na to, že Dvor audítorov vo svojej výročnej správe za rozpočtový rok 2004 uvádza, že audit nedal podnet na žiadne pripomienky, pokiaľ ide o ombudsmana;

               3.

               poznamenáva, že vyhlásenie o vierohodnosti podpísané ombudsmanom a priložené k jeho výročnej správe o činnosti neobsahuje žiadne výhrady alebo pripomienky týkajúce sa otázok riadenia alebo kontroly;

               4.

               poukazuje na to, že ombudsman ako inštitúcia so samostatným rozpočtom musel po nadobudnutí účinnsti nového nariadenia o rozpočtových pravidlách v roku 2003 dodržiavať pravidlá o oddelení a nezávislosti rôznych subjektov zapojených do finančných operácií, zabezpečiť efektívnosť a účinnosť operácií a zaviesť primerané mechanizmy vnútornej kontroly;

               5.

               pripomína, že ombudsman z tohto dôvodu požiadal rozpočtový orgán o povolenie zvýšiť v roku 2004 počet administratívnych zamestnancov, ktorí sa zaoberajú finančnými a administratívnymi záležitosťami, a že toto povolenie mu bolo udelené; ďalej pripomína, že vďaka týmto novým zamestnancom dokázal ombudsman v roku 2004 vykonať všetky úlohy vo finančnej oblasti, ktoré do konca roku 2003 zabezpečovali v rámci dohôd o spolupráci oddelenia Parlamentu; poznamenáva, že tieto úlohy zahŕňali okrem iného správu, výpočet a spracovanie výdavkov na služobné cesty a prípravu platobných príkazov týkajúcich sa platov zamestnancov a tiež platu ombudsmana;

               6.

               poznamenáva, že v roku 2004 mal následne ombudsman plne pod kontrolou finančné operácie týkajúce sa jeho časti rozpočtu;

               7.

               pripomína, že vnútorný audítor pri hodnotení rozpočtových operácií ombudsmana v roku 2004 nezistil žiadnu oblasť, ktorá predstavuje závažné riziko, ale napriek tomu sa s vedením dosiahla dohoda o viacerých akčných plánoch zameraných na ďalšie zníženie rizika a zlepšenie súčasných systémov, najmä v oblasti verejného obstarávania;

               8.

               poznamenáva, že v roku 2004 došlo k bezprecedentnému 51 % nárastu sťažností ombudsmanovi (celkový počet takýchto sťažností za rok 2004: 3688), ktorý je jasným znakom rastúcej informovanosti o službách poskytovaných ombudsmanom a lepšieho poskytovania informácií zo strany inštitúcií; pripomína, že sťažnosti z 10 nových členských štátov tvorili polovicu tohto nárastu;

               9.

               poznamenáva, že podľa odhadu ombudsmana 74,8 % týchto sťažností nepatrí do jeho právomoci; pripomína, že ombudsman v roku 2004 predsa začal vyšetrovať 351 prípadov, ktoré sa väčšinou týkali Komisie a kde bol príčinou údajného nesprávneho administratívneho postupu hlavne nedostatok transparentnosti vrátane odmietnutia poskytnúť informácie (22 %);

               10.

               zastáva názor, že ombudsman by mohol byť vzorom pre ostatné inštitúcie tak z hľadiska jasne stanovených právomocí ako aj dobrej správy rozpočtu.

      (1)  Ú. v. EÚ L 53, 23.2.2004.

      (2)  Ú. v. EÚ C 301, 30.11.2005, s. 1.

      (3)  Ú. v. EÚ C 301, 30.11.2005, s. 9.

      (4)  Ú. v. ES L 248, 16.9.2002, s. 1.

      (5)  Ú. v. EÚ L 356, 31.12.1977, s. 1.


title: 2005/552/ES: Rozhodnutie Európskeho parlamentu z 12. apríla 2005 o absolutóriu pre Komisiu na plnenie rozpočtu šiesteho, siedmeho, ôsmeho a deviateho Európskeho rozvojového fondu za rozpočtový rok 2003

text:
               27.7.2005

               SK

               Úradný vestník Európskej únie

               L 196/150

      ROZHODNUTIE EURÓPSKEHO PARLAMENTU

   z 12. apríla 2005
   o absolutóriu pre Komisiu na plnenie rozpočtu šiesteho, siedmeho, ôsmeho a deviateho Európskeho rozvojového fondu za rozpočtový rok 2003
   (2005/552/ES)
   EURÓPSKY PARLAMENT,
   so zreteľom na správu o nasledujúcich opatreniach po udelení absolutórií za rok 2002 (KOM(2004) 0648 – C6-0126/2004),
   so zreteľom na súvahy a účty pre 6., 7., 8. a 9. Európsky rozvojový fond (ERF) za rozpočtový rok 2003 (KOM(2004) 0667 – C6-0165/2004),
   so zreteľom na správu o finančnom hospodárení 6., 7., 8. a 9. Európskeho rozvojového fondu za rozpočtový rok 2003 (SEC(2004) 1271),
   so zreteľom na výročnú správu Dvora audítorov o aktivitách financovaných šiestym, siedmym, ôsmym a deviatym Európskym rozvojovým fondom za rozpočtový rok 2003 spolu s odpoveďami inštitúcií (1),
   so zreteľom na vyhlásenie Dvora audítorov o vierohodnosti vedenia účtov Európskych rozvojových fondov (2),
   so zreteľom na odporúčania Rady z 8. marca 2005 (6865/2005 – C6-0078/2005, 6866/2005 – C6-0079/2005, 6867/2005 – C6-0080/2005, 6868/2005 – C6-0081/2005),
   so zreteľom na článok 33 Internej dohody z 20. decembra 1995 medzi zástupcami vlád členských štátov zasadajúcich v Rade, o financovaní a správe pomoci Spoločenstva v zmysle Druhého finančného protokolu k štvrtému dohovoru AKT-ES (3),
   so zreteľom na článok 32 Internej dohody z 18. septembra 2000 medzi zástupcami vlád členských štátov zasadajúcich v Rade, o financovaní a správe pomoci Spoločenstva podľa Finančného protokolu k Dohode o partnerstve medzi členmi skupiny afrických, karibských a tichomorských štátov a Európskym spoločenstvom a jeho členskými štátmi, podpísanej v Cotonou (Benin) 23. júna 2000 a o rozdelení finančnej pomoci pre zámorské krajiny a teritóriá, na ktoré sa vzťahuje štvrtá časť Zmluvy o ES (4),
   so zreteľom na článok 276 Zmluvy o ES,
   so zreteľom na článok 74 finančného nariadenia z 16. júna 1998, ktoré sa vzťahuje na spoluprácu pri financovaní rozvoja podľa Štvrtého dohovoru AKT-ES (5),
   so zreteľom na článok 119 finančného nariadenia z 27. marca 2003, ktoré sa vzťahuje na 9. Európsky rozvojový fond (6),
   so zreteľom na článok 70, tretiu zarážku článku 71 a prílohu V rokovacieho poriadku,
   so zreteľom na správu Výboru pre rozpočtovú kontrolu a stanovisko Výboru pre rozvoj (A6-0069/2005),

               A.

               keďže Dvor audítorov vo svojom vyhlásení o vierohodnosti vedenia účtov Európskych rozvojových fondov (ERF) došiel k záveru, že účty za rozpočtový rok 2003 s určitými výnimkami vierohodne odrážajú príjmy a výdavky za rozpočtový rok a finančnú situáciu na konci roka;

               B.

               keďže záver Dvora audítorov o zákonnosti a riadnosti príslušných operácií je založený okrem iného aj na audite časti operácií;

               C.

               keďže Dvor audítorov na základe preskúmanej dokumentácie prijal stanovisko, že príjmy vykazované v účtoch, čiastky zahrnuté k záväzkom ERF a platby sú ako celok zákonné a riadne;

               1.

               udeľuje Komisii absolutórium na plnenie rozpočtu šiesteho, siedmeho, ôsmeho a deviateho európskeho rozvojového fondu za rozpočtový rok 2003;

               2.

               svoje poznámky predkladá v priloženom uznesení;

               3.

               poveruje svojho predsedu, aby toto rozhodnutie a priložené uznesenie postúpil Rade, Komisii, Súdnemu dvoru, Dvoru audítorov a Európskej investičnej banke a aby zabezpečil ich uverejnenie v Úradnom vestníku Európskej únie (séria L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ C 293, 30.11.2004, s. 315.

      (2)  Ú. v. EÚ C 293, 30.11.2004, s. 327.

      (3)  Ú. v. ES L 156, 29.5.1998, s. 108.

      (4)  Ú. v. ES L 317, 15.12.2000, s. 355.

      (5)  Ú. v. ES L 191, 7.7.1998, s. 53.

      (6)  Ú. v. EÚ L 83, 1.4.2003, s. 1.


title: Rozhodnutie Riadiacej rady Európskej centrálnej banky z 19. júna 1998 o menovaní a dobe trvania mandátu externého audítora Európskej centrálnej banky (ECB/1998/NP1)

text:
Dôležité právne oznámenie

|

32001D0224(01)

Úradný vestník L 055 , 24/02/2001 S. 0075 - 0075

		PRÍLOHA IVRozhodnutie Riadiacej rady Európskej centrálnej bankyz 19. júna 1998o menovaní a dobe trvania mandátu externého audítora Európskej centrálnej banky(ECB/1998/NP1)RIADIACA RADA EURÓPSKEJ CENTRÁLNEJ BANKY (ďalej len "riadiaca rada"),so zreteľom na Štatút Európskeho systému centrálnych bánk a Európskej centrálnej banky, najmä na jeho článok 27.1,keďže:(1) účtovníctvo Európskej centrálnej banky (ďalej len "ECB") a národných centrálnych bánk kontrolujú nezávislí externí audítori odporučení Radou guvernérov a schválení Radou Európskej únie;(2) Rada Európskeho menového inštitútu sa zhodla na odporúčaní firmy Coopers & Lybrand ako externého audítora ECB na mandát v trvaní piatich rokov s možnosťou vypovedania po dvoch rokoch,ROZHODLA TAKTO:Článok 1Firmu Coopers & Lybrand odporúča Rada Európskej únie za externého audítora ECB.Článok 2Mandát externého audítora je päť rokov s možnosťou vypovedania po dvoch rokoch.Vo Frankfurte nad Mohanom 19. júna 1998Za Radu guvernérov ECBprezidentWillem F. Duisenberg--------------------------------------------------


title: 2004/728/ES: Rozhodnutie Európskeho parlamentu z 21. apríla 2004 o udelení absolutória v súvislosti s plnením všeobecného rozpočtu Európskej únie za finančný rok 2002 — Časť VIII — Ombudsman

text:
               21.4.2004

               SK

               Úradný vestník Európskej únie

               L 330/22

         ROZHODNUTIE EURÓPSKEHO PARLAMENTU
   z 21. apríla 2004
   o udelení absolutória v súvislosti s plnením všeobecného rozpočtu Európskej únie za finančný rok 2002 — Časť VIII — Ombudsman
   (2004/728/ES)

    ---documentbreak---

               21.4.2004

               SK

               Úradný vestník Európskej únie

               L 330/22

         UZNESENIE
   Európskeho parlamentu obsahujúce sprievodné poznámky k rozhodnutiu o udelení absolutória v súvislosti s plnením všeobecného rozpočtu Európskej únie za finančný rok 2002 — Časť VIII — Ombudsman


title: Rozhodnutie Rady 2013/241/SZBP z  27. mája 2013 , ktorým sa mení jednotná akcia 2008/124/SZBP o misii Európskej únie na podporu právneho štátu v Kosove, EULEX KOSOVO

text:
               28.5.2013

               SK

               Úradný vestník Európskej únie

               L 141/47

         ROZHODNUTIE RADY 2013/241/SZBP
   z 27. mája 2013,
   ktorým sa mení jednotná akcia 2008/124/SZBP o misii Európskej únie na podporu právneho štátu v Kosove (1), EULEX KOSOVO
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokej predstaviteľky pre zahraničné veci a bezpečnostnú politiku,
   keďže:

               (1)

               Rada prijala 4. februára 2008 jednotnú akciu 2008/124/SZBP o misii Európskej únie na podporu právneho štátu v Kosove, EULEX KOSOVO (2).

               (2)

               Rada prijala 5. júna 2012 rozhodnutie 2012/291/SZBP (3), ktorým sa mení a dopĺňa jednotná akcia 2008/124/SZBP a predlžuje misia EULEX KOSOVO do 14. júna 2014.

               (3)

               Finančná referenčná suma sa vzťahuje na obdobie do 14. júna 2013. Jednotná akcia 2008/124/SZBP by sa mala zmeniť, aby sa ustanovila nová finančná referenčná suma, ktorá sa bude vzťahovať na obdobie od 15. júna 2013 do 14. júna 2014.

               (4)

               Misia EULEX KOSOVO sa uskutoční v kontexte situácie, ktorá sa môže zhoršiť a mohla by ohroziť splnenie cieľov vonkajšej činnosti Únie stanovených v článku 21 zmluvy.

               (5)

               Jednotná akcia 2008/124/SZBP by sa preto mala zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Článok 16 ods. 1 jednotnej akcie 2008/124/SZBP sa nahrádza takto:

      „1.   Finančná referenčná suma určená na pokrytie výdavkov EULEX KOSOVO do 14. októbra 2010 je 265 000 000 EUR.
      Finančná referenčná suma určená na pokrytie výdavkov EULEX KOSOVO od 15. októbra 2010 do 14. decembra 2011 je 165 000 000 EUR.
      Finančná referenčná suma určená na pokrytie výdavkov EULEX KOSOVO od 15. decembra 2011 do 14. júna 2012 je 72 800 000 EUR.
      Finančná referenčná suma určená na pokrytie výdavkov EULEX KOSOVO od 15. júna 2012 do 14. júna 2013 je 111 000 000 EUR.
      Finančná referenčná suma určená na pokrytie výdavkov EULEX KOSOVO od 15. júna 2013 do 14. júna 2014 je 110 000 000 EUR.“

   Článok 2
   Toto rozhodnutie nadobúda účinnosť dňom jeho prijatia.

      V Bruseli 27. mája 2013

            Za Radu

            predsedníčka

         C. ASHTON

      (1)  Týmto označením nie sú dotknuté pozície k otázke štatútu a označenie je v súlade s rezolúciou BR OSN 1244/99 a so stanoviskom Medzinárodného súdneho dvora (ICJ) k vyhláseniu nezávislosti Kosova.

      (2)  Ú. v. EÚ L 42, 16.2.2008, s. 92.

      (3)  Ú. v. EÚ L 146, 6.6.2012, s. 46.


title: 2008/45/ES: Rozhodnutie Rady z  20. decembra 2007 , ktorým sa vymenúva jeden nemecký člen a jeden nemecký náhradník Výboru regiónov

text:
               15.1.2008

               SK

               Úradný vestník Európskej únie

               L 11/8

      ROZHODNUTIE RADY

   z 20. decembra 2007,
   ktorým sa vymenúva jeden nemecký člen a jeden nemecký náhradník Výboru regiónov
   (2008/45/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh nemeckej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku odstúpenia sa uvoľnilo jedno miesto po tejto členke Výboru regiónov: pani Emilia MÜLLER. V dôsledku odstúpenia sa uvoľnilo jedno miesto po tomto náhradníkovi Výboru regiónov: pán Edmund STOIBER,

         ROZHODLA TAKTO:
   Článok 1
   Do Výboru regiónov sa na zvyšný čas funkčného obdobia, ktoré trvá do 25. januára 2010, vymenúvajú:

               a)

               za člena:
               pán Markus SÖDER, námestník ministra pre spolkové a európske záležitosti pri úrade štátneho kancelára, slobodný štát Bavorsko
               a

               b)

               za náhradníka:
               pán Günther BECKSTEIN, predseda vlády, slobodný štát Bavorsko.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 20. decembra 2007

            Za Radu

            predseda

         F. NUNES CORREIA

      (1)  Ú. v. EÚ L 56, 25.2.2006, s. 75.


title: 2006/856/ES: Rozhodnutie Rady z  13. novembra 2006 , ktorým sa zriaďuje Výbor pre menovú a finančnú štatistiku a štatistiku platobnej bilancie (kodifikované znenie)

text:
               30.11.2006

               SK

               Úradný vestník Európskej únie

               L 332/21

      ROZHODNUTIE RADY

   z 13. novembra 2006,
   ktorým sa zriaďuje Výbor pre menovú a finančnú štatistiku a štatistiku platobnej bilancie
   (kodifikované znenie)
   (2006/856/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na návrh Komisie,
   so zreteľom na stanovisko Európskeho parlamentu (1),
   so zreteľom na stanovisko Európskeho hospodárskeho a sociálneho výboru (2),
   keďže:

               (1)

               Rozhodnutie Rady 91/115/EHS z 25. februára 1991, ktorým sa zriaďuje Výbor pre menovú a finančnú štatistiku a štatistiku platobnej bilancie (3), bolo podstatným spôsobom zmenené a doplnené (4). V záujme jasnosti a prehľadnosti by sa malo toto rozhodnutie kodifikovať.

               (2)

               Je potrebné stanoviť viacročný program prác ako časť viacročného štatistického programu Komisie v oblasti menovej a finančnej štatistiky a štatistiky platobnej bilancie.

               (3)

               Podľa rozhodnutia 89/382/EHS, Euratom z 19. júna 1989 o založení Výboru pre štatistické programy Európskych spoločenstiev (5) Rada zriadila Výbor pre štatistický program Európskych spoločenstiev, v ktorom sú zástupcovia štatistických úradov členských štátov, aby sa zabezpečila úzka spolupráca medzi členskými štátmi a Komisiou, zatiaľ čo sa ustanoví štatistický program.

               (4)

               V členských štátoch menovú a bankovú štatistiku zostavujú centrálne banky a finančnú štatistiku a štatistiku platobnej bilancie zostavujú rôzne inštitúcie vrátane centrálnych bánk.

               (5)

               Na to, aby sa dosiahla úzka spolupráca medzi členskými štátmi a Komisiou v oblastiach menovej a finančnej štatistiky a štatistiky platobnej bilancie, je potrebné zriadiť výbor zložený zo zástupcov príslušných hlavných národných inštitúcií, ktorý bude poverený pomáhať Komisii pri vypracovávaní a realizácii viacročného programu prác súvisiaceho s týmito štatistikami.

               (6)

               So zreteľom na osobitnú úlohu, ktorú majú v členských štátoch vyššie uvedené inštitúcie, je potrebné umožniť výboru, aby si zvolil svojho predsedu.

               (7)

               Z hľadiska štatistiky je úzka vzájomná závislosť medzi menovou oblasťou, finančnou oblasťou a oblasťou platobnej bilancie na jednej strane a určitými ostatnými oblasťami hospodárskej štatistiky na strane druhej.

               (8)

               Rastúci dopyt z inštitúcií členských štátov a Spoločenstva po lepších štatistických informáciách si vyžaduje zlepšenú spoluprácu medzi užívateľmi a tvorcami menovej a finančnej štatistiky a štatistiky platobnej bilancie,

         ROZHODLA TAKTO:
   Článok 1
   Týmto sa zriaďuje Výbor pre menovú a finančnú štatistiku a štatistiku platobnej bilancie, ďalej len „výbor“.
   Článok 2
   Výbor pomáha Komisii pri vypracovávaní a realizácii viacročného programu prác súvisiacich s menovou a finančnou štatistikou a štatistikou platobnej bilancie. Výbor má najmä úlohu vyjadrovať stanoviská k vývoju a koordinácii menovej a finančnej štatistiky a štatistiky platobnej bilancie požadované pre politiky, ktoré vykonáva Rada, Komisia a rôzne výbory, ktoré im pomáhajú.
   Je možné požiadať výbor, aby vyjadril stanoviská k väzbám medzi menovou a finančnou štatistikou a štatistikou platobnej bilancie na jednej strane a určitými ďalšími hospodárskymi štatistikami na strane druhej, najmä tými, na ktorých sú založené národné účty. Práca tohto výboru je koordinovaná s prácou Výboru pre štatistický program.
   Článok 3
   Komisia sa z vlastného podnetu a prípadne na žiadosť Rady alebo výborov, ktoré im pomáhajú, poradí s výborom o:

               a)

               stanovení viacročných programov Spoločenstva pre menovú a finančnú štatistiku a štatistiku platobnej bilancie;

               b)

               opatreniach, ktoré Komisia zamýšľa prijať na dosiahnutie cieľov uvádzaných vo viacročných programoch pre menovú a finančnú štatistiku a štatistiku platobnej bilancie a zdrojov a príslušných časových harmonogramov;

               c)

               akýchkoľvek ďalších otázkach, najmä metodických otázkach vznikajúcich z ustanovenia alebo realizácie štatistického programu v príslušných oblastiach.

         Na základe vlastnej iniciatívy výbor môže vyjadriť stanoviská o akýchkoľvek otázkach súvisiacich s ustanovením alebo realizáciou štatistických programov v menovej oblasti, finančnej oblasti a v oblasti platobnej bilancie.
   Článok 4
   Výbor môže na základe vlastnej iniciatívy vyjadrovať stanoviská k všetkým otázkam súvisiacim s tými štatistikami, ktoré sú v spoločnom záujme Komisie a národných štatistických úradov na jednej strane a Európskej centrálnej banky (ECB) a národných centrálnych bánk na strane druhej. Pri výkone svojich úloh poskytne výbor svoje názory všetkým zainteresovaným stranám.
   Článok 5
   Komisia sa skladá z jedného, dvoch alebo troch zástupcov z každého členského štátu, ktorí pochádzajú z inštitúcií, ktoré sa zaoberajú hlavne finančnou a menovou štatistikou a štatistikou platobnej bilancie, a najviac z troch zástupcov Komisie a najviac z troch zástupcov ECB. Okrem toho sa na zasadnutiach výboru ako pozorovateľ môže zúčastniť aj jeden zástupca Hospodárskeho a finančného výboru. Každý členský štát, Komisia a ECB má jeden hlas.
   Na zasadnutiach výboru sa na základe rozhodnutia výboru môžu zúčastňovať zástupcovia ďalších organizácií, ako aj všetky osoby, ktoré môžu prispieť do diskusie.
   Článok 6
   Výbor zvolí svojho predsedu podľa presných pravidiel ustanovených vo svojom rokovacom poriadku.
   Článok 7
   Výbor vypracuje svoj rokovací poriadok.
   Článok 8
   Rozhodnutie 91/115/EHS sa zrušuje.
   Odkazy na zrušené rozhodnutie sa považujú za odkazy na toto rozhodnutie a znejú v súlade s tabuľkou zhody uvedenou v prílohe II.

      V Bruseli 13. novembra 2006

            Za Radu

            predseda

         E. TUOMIOJA

      (1)  Ú. v. EÚ C 97 E, 22.4.2004, s. 68.

      (2)  Ú. v. EÚ C 10, 14.1.2004, s. 27.

      (3)  Ú. v. ES L 59, 6.3.1991, s. 19. Rozhodnutie zmenené a doplnené rozhodnutím 96/174/ES (Ú. v. ES L 51, 1.3.1996, s. 48).

      (4)  Pozri prílohu I.

      (5)  Ú. v. ES L 181, 28.6.1989, s. 47.

      PRÍLOHA I
      Zrušené rozhodnutie v znení neskorších zmien a doplnení

                  rozhodnutie Rady 91/115/EHS

                  (Ú. v. ES L 59, 6.3.1991, s. 19)

                  rozhodnutie Rady 96/174/ES

                  (Ú. v. ES L 51, 1.3.1996, s. 48)

      PRÍLOHA II
      Tabuľka Zhody

                  Rozhodnutie 91/115/EHS

                  Toto rozhodnutie

                  články 1 až 3

                  články 1 až 3

                  článok 3a

                  článok 4

                  článok 4

                  článok 5

                  článok 5

                  článok 6

                  článok 6

                  článok 7

                  —

                  článok 8

                  —

                  príloha I

                  —

                  príloha II


title: 2014/813/EÚ: Rozhodnutie Európskeho parlamentu a Rady z  22. októbra 2014 o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z  2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2013/012 BE/Ford Genk z Belgicka)

text:
               20.11.2014

               SK

               Úradný vestník Európskej únie

               L 333/13

         ROZHODNUTIE EURÓPSKEHO PARLAMENTU A RADY
   z 22. októbra 2014
   o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2013/012 BE/Ford Genk z Belgicka)

      (2014/813/EÚ)

   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (1), a najmä na jeho článok 12 ods. 3,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (2), a najmä na jeho článok 23 druhý odsek,
   so zreteľom na nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (3), a najmä na jeho článok 12,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (4), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní do trhu práce.

               (2)

               EGF nesmie prekročiť maximálnu ročnú sumu 150 miliónov EUR (v cenách z roku 2011), ako sa stanovuje v článku 12 nariadenia (EÚ, Euratom) č. 1311/2013.

               (3)

               Dňa 23. decembra 2013 predložilo Belgicko žiadosť o mobilizáciu EGF v súvislosti s prepúšťaním v podniku Ford-Werke GmbH a u 10 dodávateľov, pričom do 12. júna 2014 ju dopĺňalo o ďalšie informácie. Táto žiadosť spĺňa požiadavky na určenie finančných príspevkov podľa článku 10 nariadenia (ES) č. 1927/2006. Komisia preto navrhuje mobilizovať prostriedky vo výške 570 945 EUR.

               (4)

               EGF by sa preto mal mobilizovať s cieľom poskytnúť finančný príspevok v súvislosti so žiadosťou Belgicka,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2014 sa mobilizuje Európsky fond na prispôsobenie sa globalizácii s cieľom poskytnúť sumu 570 945 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 22. októbra 2014

            Za Európsky parlament

            predseda

         M. SCHULZ

            Za Radu

            predseda

         B. DELLA VEDOVA

      (1)  Ú. v. EÚ L 406, 30.12.2006, s. 1.

      (2)  Ú. v. EÚ L 347, 20.12.2013, s. 855.

      (3)  Ú. v. EÚ L 347, 20.12.2013, s. 884.

      (4)  Ú. v. EÚ C 373, 20.12.2013, s. 1.


title: 2014/552/EÚ: Rozhodnutie Európskeho parlamentu z  3. apríla 2014 o absolutóriu za plnenie všeobecného rozpočtu Európskej únie za rozpočtový rok 2012, oddiel X – Európska služba pre vonkajšiu činnosť

text:
               5.9.2014

               SK

               Úradný vestník Európskej únie

               L 266/116

         ROZHODNUTIE EURÓPSKEHO PARLAMENTU
   z 3. apríla 2014
   o absolutóriu za plnenie všeobecného rozpočtu Európskej únie za rozpočtový rok 2012, oddiel X – Európska služba pre vonkajšiu činnosť
   (2014/552/EÚ)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2012 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2012 [(COM(2013) 570 – C7-0282/2013] (2),

               —

               so zreteľom na výročnú správu Dvora audítorov o plnení rozpočtu za rozpočtový rok 2012 spolu s odpoveďami inštitúcií (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2012 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 164, 165, 166 a 167.

               —

               so zreteľom na článok 77 a prílohu VI rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre zahraničné veci (A7-0199/2014),

               1.

               udeľuje vysokej predstaviteľke Únie pre zahraničné veci a bezpečnostnú politiku absolutórium za plnenie rozpočtu Európskej služby pre vonkajšiu činnosť za rozpočtový rok 2012;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru Európskej únie, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 56, 29.2.2012.

      (2)  Ú. v. EÚ C 334, 15.11.2013, s. 1.

      (3)  Ú. v. EÚ C 331, 14.11.2013, s. 1.

      (4)  Ú. v. EÚ C 334, 15.11.2013, s. 122.

      (5)  Ú. v. ES L 248, 16.9.2002, s. 1.

      (6)  Ú. v. EÚ L 298, 26.10.2012, s. 1.


title: Rozhodnutie Rady z 22. októbra 1999 o prijatí zmien a doplnkov Protokolu o ochrane Stredozemného mora pred znečisťovaním z pozemných zdrojov (Barcelonský dohovor)

text:
Dôležité právne oznámenie

|

31999D0801

Úradný vestník L 322 , 14/12/1999 S. 0018 - 0031

		Rozhodnutie Radyz 22. októbra 1999o prijatí zmien a doplnkov Protokolu o ochrane Stredozemného mora pred znečisťovaním z pozemných zdrojov (Barcelonský dohovor)(1999/801/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 175 ods. 1, v súvislosti s prvou vetou jej článku 300 ods. 2 a prvým pododsekom jej článku 300 ods. 3,so zreteľom na návrh Komisie,so zreteľom na stanovisko Európskeho parlamentu [1],keďže:(1) spoločenstvo je zmluvnou stranou Dohovoru o ochrane Stredozemného mora pred znečisťovaním [2] (ďalej len "Barcelonský dohovor") a uzatvorilo aj štyri protokoly prijaté v rámci Barcelonského dohovoru, a to Protokol o predchádzaní znečisťovaniu spôsobenému vyhadzovaním odpadu z lodí a lietadiel [3], Protokol týkajúci sa spolupráce pri boji proti znečisťovaniu ropou a inými škodlivými látkami [4], Protokol o ochrane pred znečisťovaním z pozemných zdrojov [5] a Protokol týkajúci sa osobitne chránených oblastí [6];(2) Komisia sa v mene spoločenstva zúčastnila na rokovaniach o revízii Protokolu o ochrane Stredozemného mora pred znečisťovaním z pozemných zdrojov (ďalej len "protokol");(3) podľa článku 174 zmluvy, politika spoločenstva v oblasti životného prostredia prispieva k dosahovaniu cieľov, medzi ktoré patrí zachovanie, ochrana a zlepšovanie kvality životného prostredia a podpora opatrení na medzinárodnej úrovni zameraných na riešenie regionálnych alebo celosvetových environmentálnych problémov;(4) rozsah zmien a doplnkov protokolu sa prinajmenšom čiastočne vzťahuje na právomoc spoločenstva; spoločenstvo prijalo v tejto oblasti niekoľko smerníc [7] a podniká v tejto súvislosti kroky, ktorými zabezpečí, aby uzatvorenie týchto medzinárodných dohôd nebolo v rozpore a rozsahom súčasného práva spoločenstva, ani aby tento rozsah nemenilo;(5) pristúpenie spoločenstva k revidovanému protokolu pomôže dosiahnuť ciele stanovené v článku 174 zmluvy;(6) revidovaný protokol bol prijatý a otvorený na podpis na konferencii splnomocnených zástupcov, ktorá sa konala v Syrakúzach 7. a 8. marca 1996;(7) Rada prijala rozhodnutie o podpísaní protokolu 22. júla 1996, v tom čase však už revidovaný protokol nebol otvorený na podpis,ROZHODLA TAKTO:Článok 1Týmto sa v mene spoločenstva schvaľujú zmeny a doplnky Protokolu o ochrane Stredozemného mora pred znečisťovaním z pozemných zdrojov.Text uvedených zmien a doplnkov je priložený k tomuto rozhodnutiu.Článok 2Predseda Rady sa týmto splnomocňuje, aby v súlade s článkom 16 Dohovoru o ochrane Stredozemného mora pred znečisťovaním [8] oznámil v mene spoločenstva prijatie týchto zmien a doplnkov Protokolu o ochrane Stredozemného mora pred znečisťovaním z pozemných zdrojov.Článok 3Toto rozhodnutie sa uverejní v Úradnom vestníku Európskych spoločenstiev.Nadobúda účinnosť dňom prijatia.V Luxemburgu 22. októbra 1999Za RadupredsedaS. Mönkäre[1] Ú. v. ES C 219, 30.7.1999, s. 186.[2] Rozhodnutie 77/585/EHS, Ú. v. ES L 240, 19.9.1977, s. 1.[3] Rozhodnutie 77/585/EHS, Ú. v. ES L 240, 19.9.1977, s. 1.[4] Rozhodnutie 81/420/EHS, Ú. v. ES L 162, 19.6.1981, s. 4.[5] Rozhodnutie 83/101/EHS, Ú. v. ES L 67, 12.3.1983, s. 1.[6] Rozhodnutie 84/132/EHS, Ú. v. ES L 68, 10.3.1984, s. 36.[7] Smernica Rady 76/464/EHS zo 4. mája 1976 o znečisťovaní, ktoré spôsobujú určité nebezpečné látky vypúšťané do vodného prostredia spoločenstva (Ú. v. ES L 129, 18.5.1976, s. 23). Smernica zmenená a doplnená smernicou 91/692/EHS (Ú. v. ES L 377, 31.12.1991, s. 48). Smernica Rady 96/61/ES z 24. septembra 1996 týkajúca sa integrovaného predchádzania a kontroly znečisťovania (Ú. v. ES L 257, 10.10.1996, s. 26).[8] Generálny sekretariát Rady Európskej únie uverejní dátum nadobudnutia účinnosti týchto zmien a doplnkov Protokolu o ochrane Stredozemného mora pred znečisťovaním z pozemných zdrojov v Úradnom vestníku Európskych spoločenstiev.--------------------------------------------------


title: Rozhodnutie Rady 2014/496/SZBP z  22. júla 2014 o aspektoch rozmiestňovania, prevádzky a používania Európskeho globálneho navigačného satelitného systému, ktoré majú vplyv na bezpečnosť Európskej únie, a o zrušení jednotnej akcie 2004/552/SZBP

text:
               25.7.2014

               SK

               Úradný vestník Európskej únie

               L 219/53

         ROZHODNUTIE RADY 2014/496/SZBP
   z 22. júla 2014
   o aspektoch rozmiestňovania, prevádzky a používania Európskeho globálneho navigačného satelitného systému, ktoré majú vplyv na bezpečnosť Európskej únie, a o zrušení jednotnej akcie 2004/552/SZBP
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Európsky globálny navigačný satelitný systém (ďalej len „GNSS“) predstavuje najmä vzhľadom na svoj strategický rozmer, regionálne a globálne pokrytie a viacstranné využitie citlivú infraštruktúru, ktorej rozmiestňovanie a používanie môže ovplyvniť bezpečnosť Európskej únie alebo jej členských štátov.

               (2)

               Ak by si medzinárodná situácia vyžadovala, aby Únia prijala operačné opatrenia, ak by prevádzka GNSS mohla mať vplyv na bezpečnosť Európskej únie alebo jej členských štátov, alebo ak by bola prevádzka systému ohrozená, Rada by mala rozhodnúť o opatreniach, ktoré treba prijať.

               (3)

               Rada preto 12. júla 2004 prijala jednotnú akciu 2004/552/SZBP (1).

               (4)

               Po nadobudnutí platnosti Lisabonskej zmluvy by úlohy a povinnosti, ktoré predtým vykonával generálny tajomník Rady/vysoký splnomocnenec, mal teraz vykonávať vysoký predstaviteľ Únie pre zahraničné veci a bezpečnostnú politiku (ďalej len „VP“).

               (5)

               Pokrok vo vývoji, začatie rozmiestňovania a nadchádzajúce začatie používania systému vybudovaného v rámci programu Galileo si vyžaduje úpravu postupu ustanoveného v jednotnej akcii 2004/552/SZBP.

               (6)

               Informácie a odborné poradenstvo o tom, či udalosť súvisiaca so systémom predstavuje hrozbu pre Úniu, členské štáty alebo GNSS, by mala Rade a VP poskytnúť Agentúra pre európsky globálny navigačný satelitný systém (ďalej len „GSA“), členské štáty a Komisia. Okrem toho môžu takéto informácie poskytnúť aj tretie krajiny.

               (7)

               Mali by sa vyjasniť príslušné úlohy Rady, HR, GSA ako prevádzkovateľa strediska na monitorovanie bezpečnosti systému Galileo (ďalej len „GSMC“) a členských štátov v rámci reťazca prevádzkových povinností, ktorý sa má zriadiť s cieľom reagovať na hrozbu Únii, členským štátom alebo GNSS.

               (8)

               V tejto súvislosti sa základné odkazy na hrozby uvádzajú vo vyhlásení o bezpečnostných požiadavkách špecifických pre systém, ktoré obsahujú hlavné všeobecné hrozby, ktorým musí čeliť GNSS ako celok, a bezpečnostnom pláne systému, ktorý obsahuje register bezpečnostných rizík stanovený v rámci bezpečnostnej certifikácie. Toto budú referenčné dokumenty na identifikáciu hrozieb, ktorými sa konkrétne zaoberá toto rozhodnutie, ako aj na dokončenie operačných postupov potrebných na vykonávanie tohto rozhodnutia.

               (9)

               V naliehavých prípadoch môže byť potrebné prijať rozhodnutia len do niekoľkých hodín od doručenia informácií o hrozbe.

               (10)

               V prípade, že okolnosti neumožňujú prijatie rozhodnutia Rady, ktorým sa odvráti hrozba alebo zmierni závažné poškodenie základných záujmov Únie alebo jedného či viacerých jej členských štátov, VP by mal mať právomoc prijať potrebné predbežné opatrenia.

               (11)

               Správa európskych GNSS sa upravila nariadením Európskeho parlamentu a Rady (ES) č. 683/2008 (2) a nariadením Európskeho parlamentu a Rady (EÚ) č. 1285/2013 (3). Predovšetkým v článku 14 nariadenia (EÚ) č. 1285/2013 sa upravuje, že GSA má zabezpečiť prevádzku GSMC.

               (12)

               Nariadením Európskeho parlamentu a Rady (EÚ) č. 512/2014 (4) sa výkonnému riaditeľovi GSA zveruje zodpovednosť za zabezpečenie, aby bola GSA ako prevádzkovateľ GSMC schopná reagovať na pokyny vydávané na základe jednotnej akcie 2004/552/SZBP, ktorá sa nahrádza týmto rozhodnutím. Okrem toho sa v rozhodnutí Európskeho parlamentu a Rady č. 1104/2011/EÚ (5) ustanovujú pravidlá, na základe ktorých môžu mať členské štáty, Rada, Komisia, Európska služba pre vonkajšiu činnosť, agentúry Únie, tretie štáty a medzinárodné organizácie prístup k verejnej regulovanej službe (ďalej len „PRS“), ktorú poskytuje globálny navigačný satelitný systém zriadený podľa programu Galileo. Predovšetkým v článku 6 rozhodnutia 1104/2011/EÚ sa vymedzuje GSMC ako prevádzkové rozhranie medzi príslušnými orgánmi PRS, Radou a VP a kontrolnými strediskami,

         PRIJALA TOTO ROZHODNUTIE:
   Článok 1
   Týmto rozhodnutím sa ustanovujú povinnosti Rady a VP potrebné na odvrátenie ohrozenia bezpečnosti Únie alebo jedného alebo viacerých z jej členských štátov alebo na zmiernenie závažného poškodenia základných záujmov Únie alebo jedného alebo viacerých jej členských štátov v dôsledku rozmiestňovania, prevádzky alebo používania Európskeho globálneho navigačného satelitného systému, najmä v dôsledku medzinárodnej situácie, ktorá si vyžaduje konanie Únie, alebo v prípade ohrozenia prevádzky samotného systému alebo jeho služieb.
   Článok 2
   V prípade uvedeného ohrozenia členské štáty, Komisia, prípadne GSA bezodkladne informujú Radu a VP o všetkých skutočnostiach, o ktorých nadobudli vedomosť a ktoré považujú za dôležité.
   Článok 3
   1.   Rada konajúca jednomyseľne na návrh VP rozhoduje o potrebných pokynoch pre GSA.
   2.   GSA a Komisia poskytujú Rade poradenstvo o pravdepodobnom širšom vplyve pokynov, ktoré Rada plánuje vydať, na GNSS.
   3.   Politický a bezpečnostný výbor (ďalej len „PBV“) podľa vhodnosti poskytne Rade svoje stanovisko k akýmkoľvek navrhovaným pokynom.
   Článok 4
   1.   Ak si naliehavosť situácie vyžaduje okamžité opatrenia, ktoré sa majú prijať skôr, ako Rada prijme rozhodnutie podľa článku 3 ods. 1, VP je oprávnený vydať potrebné predbežné pokyny určené GSA. VP môže dať výkonnému generálnemu tajomníkovi Európskej služby pre vonkajšiu činnosť alebo jednému z jeho zástupcov inštrukcie, aby vydali GSA takéto pokyny. VP okamžite informuje Radu a Komisiu o akýchkoľvek pokynoch vydaných podľa tohto odseku.
   2.   Rada čo najskôr potvrdí, zmení alebo zruší predbežné pokyny VP.
   3.   VP svoje predbežné pokyny neustále preskúmava, podľa potreby ich mení alebo v prípade, že už nie sú potrebné okamžité opatrenia, ich zruší. Platnosť predbežných pokynov v každom prípade uplynie štyri týždne po ich vydaní alebo na základe rozhodnutia Rady podľa odseku 2.
   Článok 5
   Do šiestich mesiacov od prijatia tohto rozhodnutia pripraví VP za podpory expertov z členských štátov potrebné včasné operačné postupy pre praktické vykonávanie ustanovení tohto rozhodnutia a predloží ich PBV na schválenie. Kompletné operačné postupy sa predložia na schválenie PBV do jedného roka od prijatia tohto rozhodnutia. PBV operačné postupy preskúmava a aktualizuje aspoň každé dva roky.
   Článok 6
   1.   V súlade s predchádzajúcimi medzinárodnými dohodami, ktoré uzavrela Únia alebo Únia a jej členské štáty, vrátane tých, ktorými sa udeľuje prístup k PRS podľa článku 3 ods. 5 rozhodnutia 1104/2011/EÚ, je VP oprávnený uzavierať administratívne dojednania s tretími štátmi o spolupráci v kontexte tohto rozhodnutia. Takéto dojednania schvaľuje Rada, ktorá koná jednomyseľne.
   2.   Ak si uvedené dojednania vyžadujú prístup k utajovaným skutočnostiam Únie, uvoľnenie alebo výmena utajovaných skutočností sa schváli v súlade s príslušnými bezpečnostnými pravidlami.
   Článok 7
   Rada preskúma a podľa potreby zmení pravidlá a postupy ustanovené v tomto rozhodnutí najneskôr tri roky od dátumu jeho prijatia alebo na žiadosť členského štátu alebo na základe akýchkoľvek opatrení prijatých podľa článku 3.
   Článok 8
   Členské štáty v prípade potreby prijmú opatrenia potrebné na zabezpečenie vykonávania tohto rozhodnutia, každý vo svojej oblasti zodpovednosti, a to okrem iného aj v súlade s článkom 28 nariadenia (EÚ) č. 1285/2013. Na tento účel členské štáty určia kontaktné miesta, ktoré pomáhajú pri operačnom riadení reakcie na hrozbu. Týmito kontaktnými miestami môžu byť fyzické alebo právnické osoby.
   Článok 9
   Jednotná akcia 2004/552/SZBP sa týmto zrušuje.
   Článok 10
   Toto rozhodnutie nadobúda účinnosť dňom jeho prijatia.

      V Bruseli 22. júla 2014

            Za Radu

            predsedníčka

         C. ASHTON

      (1)  Jednotná akcia Rady 2004/552/SZBP z 12. júla 2004 o aspektoch fungovania Európskeho satelitného rádionavigačného systému, ktorý má vplyv na bezpečnosť Európskej únie (Ú. v. EÚ L 246, 20.7.2004, s. 30).

      (2)  Nariadenie Európskeho parlamentu a Rady (ES) č. 683/2008 z 9. júla 2008 o pokračovaní v implementácii európskych programov satelitnej navigácie (EGNOS a Galileo) (Ú. v. EÚ L 196, 24.7.2008, s. 1).

      (3)  Nariadenie Európskeho parlamentu a Rady (EÚ) č. 1285/2013 z 11. decembra 2013 o zriadení a využívaní európskych systémov satelitnej navigácie, ktorým sa ruší nariadenie Rady (ES) č. 876/2002 a nariadenie Európskeho parlamentu a Rady (ES) č. 683/2008 (Ú. v. EÚ L 347, 20.12.2013, s. 1).

      (4)  Nariadenie Európskeho parlamentu a Rady (EÚ) č. 512/2014 zo 16. apríla 2014, ktorým sa mení nariadenie (EÚ) č. 912/2010 o zriadení Agentúry pre európsky GNSS (Ú. v. EÚ L 150, 20.5.2014, s. 72).

      (5)  Rozhodnutie Európskeho parlamentu a Rady č. 1104/2011/EÚ z 25. októbra 2011 o pravidlách prístupu k verejnej regulovanej službe, ktorú poskytuje globálny satelitný navigačný systém zriadený v rámci programu Galileo (Ú. v. EÚ L 287, 4.11.2011, s. 1).


title: Súdny dvor

text:
Dôležité právne oznámenie

|

31989D1031

Úradný vestník L 317 , 31/10/1989 S. 0048 - 0048

		Súdny dvorROZHODNUTIE PREDSEDU SÚDNEHO DVORAPREDSEDA SÚDNEHO DVORA,so zreteľom na článok 32d Zmluvy o založení Európskeho spoločenstva uhlia a ocele,so zreteľom na článok 168a Zmluvy o založení Európskeho hospodárskeho spoločenstva,so zreteľom na článok 140a Zmluvy o založení Európskeho spoločenstva pre atómovú energiu,so zreteľom na rozhodnutie Rady z 24. októbra 1988 o zriadení Súdu prvého stupňa Európskych spoločenstiev, najmä na jeho článok 13,keďže členovia Súdu prvého stupňa, menovaní na základe spoločného súhlasu vlád členských štátov, zložili prísahu pred Súdnym dvorom;keďže Súd prvého stupňa je v pozícii vykonávať súdnu právomoc, jemu zverenú,TÝMTO VYHLASUJE:Súd prvého stupňa Európskych spoločenstiev je ustanovený v súlade s právom.Článok 3 rozhodnutia Rady z 24. októbra 1988 o zriadení Súdu prvého stupňa Európskych spoločenstiev nadobudne účinnosť v deň uverejnenia tohto rozhodnutia v Úradnom vestníku Európskych spoločenstiev.Luxemburg 11. októbra 1989predseda Súdneho dvora--------------------------------------------------